Public procurement notice: Contract Award Notice
Published: 2025-12-10
Buyer: Budapest Főváros Kormányhivatala
Country: HU
Region: HU110
Contract type: Services
CPV classification: 50111000: Fleet management and maintenance services | 50111100
Estimated value: 120000000 HUF

Technical requirements: Ajánlatkérő szándéka, hogy a közbeszerzési eljárás eredményeképpen megkötésre kerülő szerződéssel, biztosítsa az Ajánlatkérő tulajdonában lévő gépjárművek karbantartási és javítási feladatának ellátását oly módon, hogy a gépjárműpark jelenlegi állapotának az életkor, futásteljesítmény, forgalombiztonsági előírások és gazdaságos üzemeltetés követelménye szerinti optimalizálása fenntartható legyen. Ajánlatkérő keretszerződést kíván kötni nettó 120.000.000 Ft keretösszegre, a szerződés a hatálybalépéstől számított 24 hónapig, vagy a keretösszeg teljes felhasználásáig. Ajánlatkérő a keretösszeg 70%-ára vállal lehívási kötelezettséget. Budapest Főváros Kormányhivatala teljes gépjárműállományának (amely táblázatos formában kerül részletezésre jelen műszaki dokumentáción belül) karbantartása és javítása az alábbiak szerint: 152 db gépjármű, ezen belül 112 db M1, 29 darab N1, 7 darab M1G, 3 darab N1G és 1 db O2 kategóriájú gépjármű karbantartása, komplex szervizelése, kis-, közepes és nagyjavításainak elvégzése. A gépjárművek átlag életkora 11 év, valamint átlag kilométer futásteljesítménye/év: 12.323 km., az átlag futott kilométer: 130 000 km. A garanciával rendelkező gépjárművek garancia időn belüli szervizelésének elvégzése. A káresetek ügyintézése a biztosítótársaságokkal. Balesetben sérülő járművek eredeti állapotának visszaállítása, a járművek műszaki vizsgára történő felkészítése. A gépjárművek mozgásképtelenségét okozó meghibásodás vagy káresemény esetén a javítóhelyre történő beszállítás. Gépjárművek műszaki vizsgáztatása Időszakos (nyári-téli) gumi-kerékcserék elvégzése, új gumik beszerzése, illetve a gumiabroncsok javításainak végrehajtása Folytatás a II.2.4). pontban
II.1.4). pontban írtak folytatása A tevékenységek meghatározása: Kisjavítás: a gépjármű jelentősebb megbontása nélkül, egyszerű hiba megállapítás után végzett javítás (pl.: ékszíj csere, generátor csere, fékbetét, féktárcsa csere.). Középjavítás: adott szerkezeti egységek megbontásával, diagnosztikai rendszerek alkalmazásával történő hiba megállapítás után végzett javítás (pl.: vezérlés csere, futómű, kerékfelfüggesztés elemeinek cseréje). Nagyjavítás: a gépjármű fődarabjainak megbontása és javítása (pl.: motorgenerál, karosszéria fő szerkezeti elemeinek javítása,). Karbantartásnak minősül a gépjármű mindennapi rendszeres üzemeltetéséhez szükséges ellenőrzési, utántöltési vagy szakmai képzettség nélkül elvégzendő munka, pl. olajszint ellenőrzése és utántöltése, izzócsere, ablaktörlőlapátok cseréje. A szervizelések, javítások során be kell tartani a jármű gyártója által az adott típusra vonatkozó átvizsgálási-javítási protokoll előírásokat, közbenső és időszakos, kötelezően elvégzendő, km óra álláshoz, illetve időintervallumhoz kötött szervizelési feladatokat, és a kapcsolódó kötelező alkatrész cseréket (pl. fékfolyadék, vezérmű rendszer, stb.). A garanciával rendelkező gépjárművek garancia időn belüli szervizelésének elvégzése. A gépjárművek darabszáma, a szerződés ideje alatt csökkenhet vagy nőhet, ennek függvényében a gyártmány és típus összetétel is változhat. A változások nem eredményezik a szerződés módosítását. Ajánlatkérő a frissített gépjárműlistát a bekövetkező változásokat követően elektronikus úton küldi meg. Az egyes gépjárművek extra felszereltségekkel rendelkezhetnek, melynek szervizelése ajánlattevő feladata (pl. klímaberendezés, automataváltó, összkerékhajtás) A teljesítésre az alábbi feltételek, előírások vonatkoznak: - Ajánlattevőnek munkanapokon, 07:00-19:00 óra között javításra, illetve a javításhoz kapcsolódó ügyintézéshez rendelkezésre kell állnia. - Ajánlattevőnek a telephelyén- ahol a jármű javításokat végzi – biztosítania kell legalább az alábbi szerviz technikai berendezéseket, melyek alkalmasak az Ajánlatkérő valamennyi gépjárművének szervizelésére: a) kalibrált fékpadot, amely alkalmas a személygépkocsik fékmérésére, b) kormány holtjáték vizsgáló berendezést, c) kalibrált futómű beállító berendezést, amely alkalmas személygépkocsikhoz, tehergépkocsikhoz és autóbuszokhoz, d) klíma feltöltő készüléket. e)Karosszériahúzatópad f) sajáttulajdonú, vagy bérelt (lízingelt) szerviz kocsival, melynek felszereltsége lehetővé teszi a külső ellenőrzést és az egyszerűbb műszaki meghibásodások helyszíni javítását. Feladatok és tájékoztató jellegű két éves mennyiségi adatok: Gépjármű szerelés feladatok ajánlattevő telephelyén: 1174óra Elektromos szerelés ajánlattevő telephelyén: 174óra Gépjármű szerelés feladatok ajánlatkérő telephelyén:100óra Autovillamossági szerelés ajánlatkérő telephelyén: 17óra Karosszéria javítás 300 óra Speciális gépjármű szerelés: 387 óra Járművek műszaki vizsgára történő felkészítése 151óra Fényezés 300óra Gumiabroncsok javítása 20óra Klímatisztítás - ózonos 60óra Fényszórók polírozása 5óra Futómű beállítás 48 jármű További részletek a közbeszerzési dokumentumokban.
Amennyiben a keretösszeg a 24 hónapos időtartam alatt nem kerül kimerítésre, akkor Megrendelő legkésőbb a szerződés lejáratának napját megelőző 30 nappal korábban, egyoldalú jognyilatkozatával (a Kbt. 141. § (4) bekezdés a) pontja alapján) jogosult egy alkalommal, további 6 hónapos időtartammal meghosszabbítani a szerződés időbeli hatályát. A szerződés megszűnik, ha a keretösszeg teljes mértékben kimerítésre kerül.


Winner: CAR-ÉRA Kereskedelmi és Szolgáltató Korlátolt Felelősségű Társaság
Award value: 120000000
Number of bids: 0